Resep: Maalvleis en noedelgereg | Maroela Media
Resep: Maalvleis en noedelgereg
LET WEL: Maroela Media het die resep publiseer presies soos dit in Knuppeldik opgeteken is. Dit is moontlik dat hulle met die “noedelgereg” verwys na die spinasie-lasagne. Maroela Media stel voor dat jy enige ander noedels ook kan gebruik om ‘n ewe heerlike gereg voor te berei. Die naam moes vermoedelik “Maalvleis en pastagereg” wees.
200 g spinasiesnysels
soutwater om in te kook
375 ml melk (1½ k)
5 ml Aromat (1 t)
5 ml aangemaakte mosterd (1 t)
100 g Cheddar-kaas gerasper (250 ml) (1 k)
12, 5 ml olie (1 e)
25 ml tamatiepasta (2 e)
bietjie paprika om oor te sprinkel
1. Kook spinasiesnysels in soutwater tot gaar.
2. Verwyder van hitte en dreineer.
3. Plaas eenkant.
4. Berei witsous deur botter in kastrol te smelt en koekmeelblom by te roer.
5. Roer oor hitte vir 1 minuut.
6. Voeg melk geleidelik by en roer oor baie lae hitte tot sous glad en dik is.
7. Geur met sout, peper, mosterd en helfte van kaas.
8. Roer tot gemeng.
9. Soteer ui in olie vir 2 minute, voeg vleis en tamatiepasta by en roer oor hitte tot vleis begin verbruin.
10. Strooi Aromat oor vleis.
11. Verwyder van hitte.
1. Skep vleis op bodem van gesmeerde, vuurvaste oondskottel.
2. Skep spinasiesnysels bo-op.
3. Gooi witsous oor en sprinkel oorblywende kaas bo-op.
4. Sprinkel bietjie paprika oor en bak in voorverhitte oond van 180°C tot kaas gesmelt en ligbruin bo-op is, ongeveer 20 minute.
Nou waar pas die noedels in?
Ons het die resep publiseer presies soos dit in Knuppeldik opgeteken is.
Ons is nie seker of hulle moontlik na die spinasie-lasagne verwys nie? Maar ek is seker jy kan enige noedels gebruik en ‘n ewe heerlike gereg voorberei.
Ons vermoed dat dit moontlik “Maalvleis en pastagereg” moes wees.
Ek wil ook weet – Wat het van die noedels geword?
Baie dankie vir die terugvoer Sune.